jkorsvik/nowiki_second_scrape_merged huggingface dataset:
DS «Mosken»

DS «Mosken» (kallesignal LDQP/LEMF) var et kystruteskip som ble overlevert Vesteraalens Dampskibsselskab (VDS) i juli 1924. Skipet var byggenummer 11 ved Trosvik mekaniske verksted i Brevik. DS «Mosken» gikk som lokalbåt, og ble også brukt som avløserskip i hurtigruten. Skipet ble i 1960 solgt til et Panama-registrert selskap. Etter en brann ombord mens hun var restaurantskip i Gambia, lå vraket halvt nedsunket. Dato og videre skjebne er ukjent.


== Historie ==

DS «Mosken» ble overlevert rederiet i juli 1924, og ble satt inn i lokalruter i Lofoten og Vesterålen. Mellom 1927 og 1932 ble skipet også benyttet som avløserskip i hurtigruten. Da rederiets nye hurtigruteskip DS «Lofoten» ble overlevert i 1932, ble rollen som avløserskip overtatt av DS «Vesteraalen». Etter dette fortsatte DS «Mosken» i lokalrutene hun var bygget for.
I 1957 ble DS «Mosken» solgt til Sivert Bakke i Bergen. I 1960 kjøpte det Panama-registrerte selskapet Britt Wadner skipet, og døpte henne om til «Cheeta II Gambia». Hun ble en tid benyttet som piratradiostasjon i Nordsjøen, før hun ankret opp i Banjul (hovedstaden i Gambia) som hotell- og restaurantskip. Etter en brann på 1960-tallet (eksakt dato er ukjent) ble skipet liggende halvt nedsunket. Videre skjebne er ukjent.


== Skipet ==
Ved levering var DS «Mosken»s tonnasje 410 bruttoregistertonn og 212 nettoregistertonn. Hovedmaskinen var en trippel ekspansjon dampmaskin bygd ved Trondhjems Mekaniske Værksted (TMV). Ytelsen var 78 nominelle hestekrefter.


== Se også ==
Liste over hurtigruteskip


== Eksterne lenker ==
Hurtigrutene.info – Omfattende uoffisiell side om hurtigrutene Besøkt 14. november 2008
Mike Bents hurtigrutesider – DS Mosken (engelsk) Besøkt 14. november 2008
Bengt Berg (ornitolog)

Bengt Berg (født 9. januar 1885, død 30. juli 1967) var en svensk dokumentarfilmskaper, forfatter og ornitolog. Som regissør arbeidet han for Svensk Filmindustri (SF).
I den svenske gullalderen produserte Sverige også dokumentarfilmer som fikk renommé verden over. Bent Bergs første filmer var ornitologiske miniatyrstudier av et fåtall fuglesorter. De fikk visning på SFs mest anerkjente kino på den tiden, Röda Kvarn i Stockholm, som forfilm i 1921. 
Hans første langfilm kom i 1922, Som flyttfågel i Afrika. Det var en eksotisk film hvor Bergs naturpatriotiske følelser kombineres sammen med dokumentasjonen av svenske fuglers vinterliv i sydlige land. 
Det største bidraget Bengt Berg bidro med er med høy sannsynlighet Sagan om de sista örnarna. I denne filmen slår han alarm om de utryddingstruede havørnene. Filmen skildrer ørnenes liv og hvordan de klarer å overleve. Det som derimot er oppsiktsvekkende er det filmatiske greprt hvor han filmer ørnenes flukt i luften fra et eget fly. Dette har blitt sett på som en eksklusiv variant av «det subjektive kameraet». På den måten utvidet han dokumentarfilmens tekniske uttrykksmåte som tidligere bare hadde blitt sett i spillefilmen. 
Dessverre sluttet Berg å produsere dokumentarfilmer etter at den svenske staten ikke ville kjøpe filmen Sagan om de sista örnarna av ham. 


== Filmografi ==
Abu Markúb och de hundrade elefanter (1925)
De sista örnarna (1923)
Som flyttfågel i Afrika (1922)


== Referanser ==


== Kilder ==
Furhammar, Leif: Filmen i Sverige. Stockholm: Dialogos, 2003
Hedling, Erik: Blågult flimmer, Svenska Filmanalyser. Lund:Studentlitteratur. 1998.


== Eksterne lenker ==
(en) Bengt Berg på Internet Movie Database 
(sv) Bengt Berg i Svensk Filmdatabas 
(da) Bengt Berg på Filmdatabasen
Abu Nuwas

Abu-Nuwas al-Hasan ben Hani al-Hakami (født 756 i Ahvaz, død 814) kjent som Abū-Nuwās (arabisk: ابونواس‎), var en av de største arabiske og persiske poeter. 
Født i Ahvaz, Persia av arabisk og persisk slekt, ble han en mester i samtids-arabisk diktning. Han har blitt en del av folkloren og er flere ganger nevnt i boken Tusen og en natt. Abu Nuwas er regnet som en av de største innen klassisk arabisk litteratur, og har påvirket flere viktige store forfattere i ettertiden. Han skrev om flere tabu-belagte temaer og måtte en gang rømme til Egypt. Han regnes som den første araber som skrev om onani. Han satt flere ganger i fengsel, hvor han antagelig døde. Det påstås at han ble forgiftet av Ismail bin Abu Sehl.


== Oversatte verker til engelsk ==
O Tribe That Loves Boys (Hakim Bey) Entimos Press/Abu Nuwas Society  (1993).
Carousing with Gazelles, Homoerotic Songs of Old Baghdad. 17 dikt av Abu Nuwas oversatt av Jaafar Abu Tarab, Universe, Inc. (2005).
Poems of Wine and Revelry: The Khamriyyat of Abu Nuwas. (Jim Colville), Kegan Paul (2005).


== Referanser ==


== Litteratur ==
Philip F. Kennedy: The Wine Song in Classical Arabic Poetry: Abu Nuwas and the Literary Tradition., Open University Press (1997)
Philip Kennedy: Abu Nuwas: A Genius of Poetry, OneWorld Press (2005)
Lazar, M. og Lacy, N: The care and feeding of gazelles – Medieval Arabic and Hebrew love poetry,
George Mason: Poetics of Love in the Middle Ages, University Press, (1989)
Richard Nelson Frye: The Golden Age of Persia ISBN 0-06-492288-X


== Eksterne lenker ==
The Knitting Circle – Abu Nuwas
Al-Funu.Org: Abu Nuwas
1001 Arabian Nights: Harun Al Rashid and the Damsel and Abu Nuwas Arkivert 18. februar 2012 hos Wayback Machine.
Abu Nawas, the Persian Arab Arkivert 26. juli 2009 hos Wayback Machine.
Lane Garrison

Lane Garrison (født 23. mai 1980 i Dallas i Texas) er en amerikansk skuespiller. Han er mest kjent for sin rolle som Tweener i Prison Break som han begynte som i 2005. 
Den 21. mai 2007 erklærte Garrison seg skyldig i å ha kjørt i fylla, og drept en student som gikk på den videregående skolen i Beverly Hills. I retten ble det bestemt at han skulle sone 40 måneder i fengsel, som han begynte å sone den 31. oktober 2007. På grunn av god oppførsel er det mulig at han slipper ut i februar 2009.
I 2001 kjørte Garrison også i fylla, og krasjet med et tre. Da hadde han både alkohol og kokain i blodet.


== Eksterne lenker ==
(en) Lane Garrison på Internet Movie Database 
(sv) Lane Garrison i Svensk Filmdatabas 
(da) Lane Garrison på Filmdatabasen 
(da) Lane Garrison på Scope 
(fr) Lane Garrison på Allociné 
(en) Lane Garrison på AllMovie 
(en) Lane Garrison hos The Movie Database
Nyserotdvergmåler

Nyserotdvergmåler (Eupithecia veratraria) er en sommerfugl i gruppen av de egentlige målere (Geometridae). Den hører til den artsrike slekten dvergmålere (Eupithecia) og er bare kjent fra det nordlige Finnmark i Norge.


== Utseende ==
En liten, slank, lysgrå måler som ligner mye på andre dvergmålere. Forvingen er lysgrå med en oval, svart flekk i midten, noen små, svarte flekker på vingeårene og utydelige, hvite tverrbånd. Larven er naken og ensfarget mørkgrå.


== Levevis ==
Arten er knyttet til nyserot (Veratrum album), der larvene utvikler seg i frøkapslene. Larven spinner frøkapselen sammen med silke. Arten finnes følgelig der nyseroten vokser, på frodige blomsterenger og i bjørkeskog.


== Utbredelse ==
Arten finnes i Finnmark, i Alpene og i det nordlige Russland østover til Japan og Kamtsjatka. I Norge er den funnet i Berlevåg, Gamvik og Tana kommuner. Den er ikke kjent fra våre naboland (bortsett fra Russland), og forekomsten i Finnmark er dermed ganske isolert. Arten er sjelden og listet som nær truet (NT) i Norsk rødliste for arter.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) nyserotdvergmåler i Encyclopedia of Life 
(en) nyserotdvergmåler i Global Biodiversity Information Facility 
(no) nyserotdvergmåler hos Artsdatabanken 
(sv) nyserotdvergmåler hos Dyntaxa 
(en) nyserotdvergmåler hos Fauna Europaea 
(en) nyserotdvergmåler hos NCBI 
(en) Kategori:Eupithecia veratraria – bilder, video eller lyd på Wikimedia Commons 
Bilde av voksen sommerfugl og larve, fra Bestimmungshilfe des Lepiforums
Paul Adelstein

Paul Adelstein (29. april 1969 i Chicago, Illinois i USA) er en amerikansk skuespiller som har vært både på TV og film. Han er mest kjent for sin rolle som agent Paul Kellerman i TV-serien Prison Break.
Han begynte å jobbe som skuespiller på teater, og fikk sin debut på film i 1990 i The Grifters.  I 2006 giftet han seg med skuespilleren Liza Weil som er kjent fra Gilmore Girls.


== Eksterne lenker ==
(en) Paul Adelstein på Internet Movie Database 
(sv) Paul Adelstein i Svensk Filmdatabas 
(da) Paul Adelstein på Scope 
(fr) Paul Adelstein på Allociné 
(en) Paul Adelstein på AllMovie 
(en) Paul Adelstein hos The Movie Database
Liste over byer og landsbyer i Skottland

Liste over byer og landsbyer i Skottland, basert på General Register Office for Scotlands beregninger av antatt folketall   i Skottland i 2006.For byer merket med * er hele tettbebyggelsen rundt byen (engelsk: Settlement of...) inkludert i folketallet.


== Referanser ==
Chris Vance

Chris Vance (født i desember 1971 i London, England) er en engelsk skuespiller. Han var med i sesong 3 og 4 av TV-serien Prison Break. I sesong 4 ble rollen hans drept. I juni 2008 flyttet han til Colombia for å filme TV-serien Mental.


== Eksterne lenker ==
(en) Chris Vance på Internet Movie Database 
(fr) Chris Vance på Allociné 
(en) Chris Vance på AllMovie 
(en) Chris Vance hos The Movie Database
Randdvergmåler

Randdvergmåler (Eupithecia cauchiata) er en sommerfugl i gruppen av de egentlige målere (Geometridae). Denne uvanlige arten hører til den artsrike slekten dvergmålere (Eupithecia) og er funnet på Østlandet og Sørlandet i Norge.


== Utseende ==
En liten (vingespenn 19 – 22 mm), slank, lyst brunlig måler. Vingene har en silkeaktig glans. Begge vingepar er gråhvite med tallrike, mer eller mindre tydelige, gulbrune tverrstriper. Vingenes ytterkant er nokså bredt gulbrun med en hvit siksak-tverrstripe, dette er et godt kjennetegn på arten. Den har ikke noen mørk flekk i forvingen.


== Levevis ==
Larvene lever på gullris (Solidago virgaurea).


== Utbredelse ==
Arten forekommer i det meste av Europa, men er sjelden de fleste steder. I Norge er den funnet spredt fra Østfold til Vest-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) randdvergmåler i Encyclopedia of Life 
(en) randdvergmåler i Global Biodiversity Information Facility 
(no) randdvergmåler hos Artsdatabanken 
(sv) randdvergmåler hos Dyntaxa 
(en) randdvergmåler hos Fauna Europaea 
(en) randdvergmåler hos NCBI 
(en) Kategori:Eupithecia cauchiata – bilder, video eller lyd på Wikimedia Commons 
Bilde av voksen sommerfugl, fra Bestimmungshilfe des Lepiforums
Fomalhaut b

Fomalhaut b er en eksoplanet som går i bane rundt stjernen Fomalhaut. Dette er den første eksoplaneten som er oppdaget på et fotografi. Planetens eksistens ble påvist teoretisk før den ble oppdaget. NASA offentliggjorde bildet, tatt av Hubble-teleskopet 13. november 2008. Den er lokalisert til Den sørlige fisken (Piscis Austrinus), 25 lysår fra jorda. En antar at dette er det objektet som er kaldest og med minst masse som er oppdaget utenfor solsystemet.
Observasjoner tyder på at Fomalhaut b har en masse på vel tre ganger Jupiters.
Satellitten IRAS oppdaget på 1980-tallet en støvsky rundt Fomalhaut, en sky forskere mente kunne inneholde planeter. Synlig lys ble observert for første gang da Hubble-teleskopet tok bilder av området i 2004. Støvskyen har en diameter på 230 astronomiske enheter, det vil si 230 ganger gjennomsnittsavstanden mellom Sola og Jorda.
Basert på bildene antas det at Fomalhaut b bruker 872 år på en runde rundt stjerna Fomalhaut.
I 2012 ble det gjort observasjoner av Fomalhaut b i det infrarøde spekteret, hvor planeten var mindre synlig enn hva man skulle forvente av en planet på den størrelsen. Dette reiste tvil om det dreide seg om en planet allikevel. En alternativ hypotese gikk ut på at det bare en samling med støv. Videre observasjoner og beregninger antyder at det kan være en planet allikevel, men med bare ca. halvparten av Jupiters masse.


== Referanser ==


== Eksterne lenker ==
«Første bilde i synlig lys av ekstrasolar planet» (Norsk Astronautisk Forening)
Dokument om oppdagelsen
Amy Brenneman

Amy Frederica Brenneman (født den 22. juni 1964 i New London i Connecticut) er en amerikansk skuespiller. Hun er mest kjent for sine roller i TV-serier som NYPD Blue og Judging Amy. I 1998 og 1999 hadde hun en rolle i serien Frasier. Hun spilte også i TV-serien Private Practice.(2007-2013)
Brenneman giftet seg i 1995 med Brad Silberling. De har to barn sammen: Charlotte Tucker (født 20. mars 2001) og Bodhi Russell (født 5. juni 2005).


== Filmografi ==
Casper (1995)
Heat (1995)
Fear (1996)
Daylight (1996)
Nevada (1997)


== Eksterne lenker ==
(en) Amy Brenneman på Internet Movie Database 
(sv) Amy Brenneman i Svensk Filmdatabas 
(da) Amy Brenneman på Filmdatabasen 
(da) Amy Brenneman på Scope 
(fr) Amy Brenneman på Allociné 
(en) Amy Brenneman på AllMovie 
(en) Amy Brenneman hos The Movie Database
Den sørlige fisken

Den sørlige fisken (latin Piscis austrinus) er et stjernebilde på den sørlige himmelhvelving.
I gresk mytologi er dette stjernebildet kjent som Den store fisk og er framstilt som å svelge vannet som ble hellet ut av Aquarius (Vannmannen). Det to fiskene i stjernebildet Pisces (Fiskene) er sagt å være avkommet av Den store fisk. I egyptisk mytologi reddet denne fisken livet til den egyptiske gudinnen Isis og hun plasserte deretter denne fisken og dens etterkommere i himmelhvelvingen som stjernebilder.


== Referanser ==


== Eksterne lenker ==
(en) Piscis Austrinus – kategori av bilder, video eller lyd på Commons 
(en) Piscis Austrinus – galleri av bilder, video eller lyd på Commons
Den sørlige krone

Den sørlige krone (latin Corona australis) er et stjernebilde på den sørlige himmelhvelving.


== Referanser ==


== Eksterne lenker ==
(en) Corona Australis – kategori av bilder, video eller lyd på Commons 
(en) Corona Australis – galleri av bilder, video eller lyd på Commons
Det sørlige triangelet

Det sørlige triangelet (latin Triangulum australe) er et stjernebilde på den sørlige himmelhvelving.
Kaltern

Kaltern an der Weinstraße (italiensk: Caldaro sulla Strada del Vino, latinsk: Caldarium) er en kjøpstad i Überetsch i Italia, 40 km nord for Trento og 12 km sørvest for Bolzano. 
Nesten 93 % av befolkningen har tysk som morsmål, 6 % italiensk og 1 % ladinsk.
Stedet er kjent for sitt milde og solrike klima, for vinen Kalterersee Auslese (eller Lago di Caldaro scelto), og for den varmeste badeplassen i Alpene: Kalterer See. Kaltern er omgitt av vinmarker og det rolige landskapet preges av sypresser, laurbær- og oliventrær.
Lokal kokekunst kombinerer italiensk pasta med tyrolske knödel.
Nabokommuner er Amblar, Cavareno, Eppan, Neumarkt, Ruffrè, Sarnonico, Tramin, Vadena


== Turforslag ==
St. Josef am See (228 moh) er et godt utgangspunkt for fjellvandring på godt merkede stier, og Dolomittene med sine flotte sykkelmuligheter ligger ikke langt unna.

Rundt Kalterer See: knapt to timer, flott utsikt mot vannet og fjellene rundt. Her finnes et naturreservat som rommer det største intakte våtmarksområdet mellom Posletta og Alpene.
Oppstigning til Altenburg (615 moh), ca. 1½ timer fra St. Josefs kirke (med bussholdeplass). Ta enten bratt vei nr 14 over St. Peter (romansk kirke eller vei nr.1 gjennom Rastenbachklamm hvor man glimtvis kan se solen om formiddagen. Tilbake til Kaltern: ca. 5 km over "Friedensweg".
Montiggler Seen: fra badet på nordbredden av Kalterer See 3-4 timer, eller noe kortere: fra Kaltern ned til Montiggl. Kjerrevei mot Leuchtenburg, skogsvei nr 19 og 20 opp Frühlingstal til Großen Montiggler See. Fra Gasthof Moser ca. 700 m langs vannet til den andre bredden. Her er det bad og restaurant.
Kalterer Höhenweg: Fra Altenburg over Göllersteig, bratt opp til Göllerwiese (1510 moh). Derfra enten nedstigning til Söll med Tramin og rundt vannet eller videre til Roen (2116 moh) og Überetscher fjellhytte.
Brattere vandringer på smale stier på Mendel (Roen 2116 moh og Penegal 1740 moh).
På traseen til den tidligere Überetscher Bahn er det en godt utbygd sykle- og vandrevei til Bolzano.


== Referanser ==


== Eksterne lenker ==
Offisielt nettsted 
(en) Kaltern an der Weinstraße – kategori av bilder, video eller lyd på Commons 
(en) Kaltern an der Weinstraße – galleri av bilder, video eller lyd på Commons
Aldebaran

Aldebaran er den mest lyssterke stjernen i stjernebildet Tyren, og ligger 65 lysår fra Jorden. På grunn av dens plassering i hodet på Tyren, har Aldebaran også blitt kalt «Tyrens øye». Navnet kommer av arabisk al-dabarān som betyr «følgesvenn», fordi stjernen følger stjernehopen Pleiadene over himmelen.
Med en tilsynelatende lysstyrke på 0,87, er Aldebaran den 13. sterkeste stjernen på nattehimmelen. Stjernen ligger på samme linje som stjernehopen Hyadene, som er vår nærmeste stjernehop. Men Aldebaran ligger mye nærmere oss enn Hyadene.
Aldebaran er en K5III-stjerne, som betyr at den er orangefarget, stor og ikke lenger på hovedserien etter at den har uttømt hydrogenet i kjernen. Nå er «drivstoffet» i fusjonsprosessen helium, og stjernen har ekspandert til 44 ganger soldiameteren.
Aldebaran er en dobbeltstjerne, men den andre stjernen, en brun dverg, har bare elleve ganger større masse enn Jupiter.
Aldebaran er lett å finne på himmelhvelvingen. Stjernen er klar og plassert slik at hvis man følger retningen på de tre stjernene i Orions belte videre mot høyre, kommer man rett til Aldebaran.
Aldebaran er tilstrekkelig nær ekliptikken til at den med jevne mellomrom blir okkultert av månen. Okkultasjonene skjer i serier, og disse seriene kommer parvis hvert 18,6. år når månen er nær ekliptikken. En serie på 49 okkultasjoner begynte 29. januar 2015, og vil vare til seriens siste okkultasjon den 3. september 2018. Neste okkultasjonsserie vil begynne i 2033.NASAs romsonde Pioneer 10, som passerte Jupiter i 1973, har kurs mot Aldebaran, og den vil passere stjernen om litt over to millioner år.


== Referanser ==


== Eksterne lenker ==
(en) Aldebaran – kategori av bilder, video eller lyd på Commons 
Artikkelen har ingen egenskaper for astronomidatabaser i Wikidata
Den sørlige vannslangen

Den sørlige vannslangen (latin Hydrus) er et stjernebilde på den sørlige himmelhvelving.
Sørkorset (stjernebilde)

Sørkorset (latin Crux) er et stjernebilde på den sørlige himmelhvelving.
CRUX

CRUX er en lettvektsdistribusjon fra Linux for 64-biter x86 mikroprosessorer. Operativsystemet har som målgruppe erfarne brukere av Linux, og blir levert i tar.xz pakkesystemer med BSD-lignende init-skripts. Distribusjonen benytter et portsystem for å installere og oppgradere applikasjoner.Første versjon ble lansert i desember 2002. Siste versjon er 3.6.1, og ble lansert 12. desember 2020.


== Referanser ==
Estlands fotballforbund

Estlands fotballforbund (estisk: Eesti Jalgpalli Liit, forkortet EJL) er det styrende organet for fotball i Estland, Det administrerer Meistriliiga (den øverste fotballserien i landet), Eesti Karikas (den nasjonale cupen) og landslaget. Hovedkontoret ligger i hovedstaden Tallinn. 
Forbundet ble etablert i 1921 og fikk medlemskap i FIFA i 1923. Forbundet ble oppløst under Sovjetunionen, men ble gjenopprettet da landet ble uavhengig i 1991. Nåværende president er Aivar Pohlak. 


== Se også ==
Estlands herrelandslag i fotball
Estlands kvinnelandslag i fotball


== Eksterne lenker ==
Offisielt nettsted
Wang Jingwei

Wang Jingwei (tradisjonell kinesisk: 汪精衛 forenklet kinesisk: 汪精卫; pinyin: Wāng Jīngwèi, Wade-Giles: Wang Ching-Wei; født 4. mai 1883 i Sanshui i provinsen Guangdong i Kina, død 10. november 1944 i Nagoya i Japan), alternativt navn Wang Zhaoming (汪兆銘), var en kinesisk politiker.


== Liv og virke ==


=== Bakgrunn ===
Han kom fra Guangdong, men hans slektshjemstavn i Kina var Shaoxing i provinsen Zhejiang.
I 1901 tog Wang sin første eksamen (xiucai) i det keiserlige eksamensvesen, men søkte siden om å få et statlig stipendium for å studere i Japan. Wang fikk et stipendium for studier ved den skole som senere ble kjent som Hoseiuniversitetet, og i 1904 begav Wang og hans venn Hu Han-min seg til Tokyo for å påbegynne sine studier.


=== Revolusjonær ===
I Tokyo kom de snart i kontakt med Sun Yat-sens revolujonære bevegelse, hvis mål var å styrte Qing-dynastiet, og Wang gikk med i Suns parti allerede i 1905.
Wang ble en nær medarbeider til Sun Yat-sen, og planla flere attentat mot ledende mandsjuiske statsmenn.
I 1910 gjennomførte han og en gruppe andre revolusjonærer et mislykket bombeangrep mot prinsregenten Zaifeng. Dåden gjorde Wang umiddelbart kjent i hele Kina og myndighetene våget ikke å gi Wang dødsstraff, men dømte ham i stedet til livsvarig fengsel. Da Xinhairevolusjonen utbrøt følgende år fikk Wang friheten tilbake og kunne da fortsette sitt arbeid i Suns parti Tongmenghui.
Wang var opprinnelig et medlem av venstrefløyen i Kuomintang, men siden han var veldig anti-kommunistisk, vendte politikken hans seg mer mot høyresiden senere i karrieren.


=== Alliert med Japan ===
Han er i dag best kjent for sin uenighet med generalissimo Chiang Kaishek, og for å ha dannet en japansk-støtta samarbeidsregjering i Nanjing, kjent som Wang Jingweis regjering.
På grunn av sin rolle i den andre kinesisk-japanske krig, har han blitt stemplet som en hanjian, en som forråder han-kineserne. I Kina kan hans navn også brukes som et ord for en forræder, slik som Quisling i Europa. Wang døde i 1944 i Nagoya.


== Referanser ==


== Litteratur ==
Bunker, Gerald E. (1972), The peace conspiracy: Wang Ching-wei and the China war, 1937-1941. Harvard East Asian series, 0073-0491 ; 67. Cambridge, Mass.: Harvard U.P.. Libris 5117191. ISBN 0-674-65915-5
So Wai Chor, "The Making of the Guomindang's Japan Policy, 1932-1937: The Roles of Chiang Kai-Shek and Wang Jingwei", Modern China, Vol. 28, No. 2 (Apr., 2002), pp. 213–252
David P. Barrett, Larry N. Shyu: Chinese Collaboration with Japan, 1932–1945. The Limits of Accommodation. Stanford University Press, Stanford CA 2000, ISBN 0-8047-3768-1.
Suisheng Zhao: Power by Design. Constitution-Making in Nationalist China. University of Hawaii Press, Honolulu HI 1996, ISBN 0-8248-1721-4.
Bob Cochran

Robert «Bob» Cochran (født 11. desember 1951 i Claremont, New Hampshire) er en tidligere amerikansk alpinist. Cochran er åttedobbelt amerikansk mester. 
Han stammer fra en av USAs mest kjente alpinfamilier. I begynnelsen av 1960-årene trente foreldrene de fire barna Marilyn, Barbara, Bob og Lindy til alpinister i verdensklasse.
Bob Cochran tilhørte det amerikanske landslaget fra 1968 til 1974. Han feiret sine største triumfer i verdenscupen. Mellom 1970 og 1974 hadde han 21 plasseringer blant de 10 fremste. Den beste sesongen hans var 1972/73, da han vant kombinasjonen i de legendariske Hahnenkammrennene i Kitzbühel. Åtte uker senere vant han karrierens eneste verdenscupseier. Denne sesongen kom han på niendeplass i verdenscupens totalsammendrag.
Sønnen, Jimmy Cochran, har siden 2003 tilhørt det amerikanske alpinlandslaget, og deltok blant annet i OL 2006 i Torino.


== Meritter ==
Amerikansk mester i slalåm (1969, 1970), storslalåm (1971, 1974), utfor (1971, 1973), kombinasjon (1971, 1972)


== Referanser ==


== Eksterne lenker ==
(en) Bob Cochran – Olympedia 
(en) Bob Cochran – Sports-Reference (OL-resultater – arkivert) 
(en) Bob Cochran – FIS (alpint) 
(en) Bob Cochran – ski-db.com